techiaith/cofnodycynulliad_en-cy huggingface dataset:
English: Diolch, Llywydd. There is one change to this week's business. The statement on the Welsh Government's response to the recommendations of the South East Wales Transport Commission will be made by the Deputy Minister for Economy and Transport. Draft business for the next three weeks is set out on the business statement and announcement, which can be found amongst the meeting papers available to Members electronically.
Welsh: Diolch, Llywydd. Mae un newid i fusnes yr wythnos hon. Bydd y datganiad ar ymateb Llywodraeth Cymru i argymhellion Comisiwn Trafnidiaeth De-ddwyrain Cymru yn cael ei wneud gan Ddirprwy Weinidog yr Economi a Thrafnidiaeth. Mae'r busnes drafft ar gyfer y tair wythnos nesaf wedi'i nodi ar y datganiad a chyhoeddiad busnes, sydd i'w weld ymhlith papurau'r cyfarfod sydd ar gael i'r Aelodau'n electronig.
English: I call for a Welsh Government statement on COVID-19 vaccination for police officers. Responding to you last week, I referred to calls by the North Wales Police Federation for policing to be considered for some priority on the COVID-19 vaccination programme. Instead, the health Minister, Vaughan Gething, subsequently told me, quote, 'There is a real impact to moving occupational staff groups around', and referred to lateral flow testing trials for the police. Yesterday, North Wales Police Federation told me they had been contacted over the weekend by, quote, 'Very reliable sources working within the vaccination centres', who advised that hospital secretaries and even social workers who are working from home are receiving the vaccine, yet front-line policing is still not considered to be a risk, nor even being allowed to use up any spare or unused vaccines. They added, 'Even if we could get front-line police officers on a stand-by list, like is happening in some parts of England, it would be a start.' An e-mail from a front-line north Wales police officer today stated, 'There is always a sense of shock and bewilderment when I speak to people and inform them that police are not considered a priority group for the vaccine. I ask that the Welsh Government commit to giving policing some priority', she said, 'where we need to protect the protectors who ultimately protect us all.' I call for a statement accordingly.
Welsh: Rwy'n galw am ddatganiad gan Lywodraeth Cymru ar frechiad COVID-19 i swyddogion yr heddlu. Wrth ymateb i chi yr wythnos diwethaf, cyfeiriais at alwadau gan Ffederasiwn Heddlu Gogledd Cymru i blismona gael ei ystyried am rywfaint o flaenoriaeth ar raglen frechu COVID-19. Yn hytrach, dywedodd y Gweinidog iechyd, Vaughan Gething, wrthyf wedyn, ac rwy'n dyfynnu, Mae yna effaith wirioneddol o ran symud grwpiau staff galwedigaethol o gwmpas a chyfeiriodd at dreialon profi llif unffordd ar gyfer yr heddlu. Ddoe, dywedodd Ffederasiwn Heddlu Gogledd Cymru wrthyf, ac rwy'n dyfynnu, bod 'ffynonellau dibynadwy iawn sy'n gweithio yn y canolfannau brechu' wedi cysylltu â nhw dros y penwythnos, ac fe wnaethon nhw ddweud fod ysgrifenyddion ysbytai a hyd yn oed weithwyr cymdeithasol sy'n gweithio gartref yn cael y brechlyn, ac eto i gyd nid yw plismyn rheng flaen yn cael eu hystyried yn risg, na hyd yn oed yn cael defnyddio unrhyw frechlynnau sbâr neu rai sydd heb eu defnyddio. Ychwanegodd, 'Hyd yn oed pe byddai modd rhoi swyddogion heddlu rheng flaen ar restr wrth gefn, fel sy'n digwydd mewn rhai rhannau o Loegr, byddai hynny'n ddechrau.' Mewn e-bost gan un o swyddogion heddlu rheng flaen y gogledd heddiw dywedwyd 'Mae ymdeimlad o sioc a dryswch bob amser pan fyddaf i'n siarad â phobl a rhoi gwybod iddyn nhw nad yw'r heddlu'n cael eu hystyried yn grŵp blaenoriaeth ar gyfer y brechlyn. Rwy'n gofyn i Lywodraeth Cymru ymrwymo i roi rhywfaint o flaenoriaeth i blismon', meddai, 'lle mae angen i ni ddiogelu'r amddiffynwyr sydd, yn y pen draw, yn ein hamddiffyn ni i gyd.' Rwy'n galw am ddatganiad yn unol â hynny.
English: Thank you to Mark Isherwood for raising that issue this afternoon, and of course I very much understand everybody's anxiousness in terms of being able to access the vaccine as soon as humanly possible. There are several questions to the health Minister on the order paper tomorrow afternoon in relation to the COVID-19 vaccines, so there may be opportunities there to raise this directly with the Minister, but I'm sure the Minister's response would be along the lines of Welsh Government very much taking the advice from the Joint Committee on Vaccination and Immunisation in terms of the priority schedule because this very much should be something that is clinician led, taking on board all of the evidence available to them, rather than for politicians to decide the order of vaccination. Because it's such a sensitive and serious undertaking, given that we're talking about saving as many lives as we possibly can. But there are several opportunities, I think, within the next 24 hours to raise this, and, of course, the health Minister has just had an emergency question on vaccination this afternoon.
Welsh: Diolch i Mark Isherwood am godi'r mater hwnnw y prynhawn yma, ac wrth gwrs, rwy'n deall yn iawn awydd pawb o ran gallu cael gafael ar y brechlyn cyn gynted ag y bo modd. Mae sawl cwestiwn i'r Gweinidog iechyd ar bapur trefn prynhawn yfory o ran brechlynnau COVID-19, felly efallai y bydd cyfle yno i godi hyn yn uniongyrchol gyda'r Gweinidog. Ond rwy'n siŵr y byddai ymateb y Gweinidog yn debyg iawn i Lywodraeth Cymru yn cymryd cyngor gan y Cydbwyllgor ar Frechu ac Imiwneiddio o ran yr amserlen flaenoriaeth oherwydd dylai hyn fod yn rhywbeth sy'n cael ei arwain gan glinigwyr, gan ystyried yr holl dystiolaeth sydd ar gael iddyn nhw, yn hytrach na gwleidyddion yn penderfynu ar drefn y brechu. Mae'n fater mor sensitif a difrifol, o ystyried ein bod yn sôn am achub cymaint o fywydau ag y gallwn ni. Ond mae sawl cyfle, rwy'n credu, o fewn y 24 awr nesaf i godi hyn, ac, wrth gwrs, mae'r Gweinidog iechyd newydd gael cwestiwn brys ar frechu y prynhawn yma.
English: Thank you for raising those two issues. In respect of perinatal mental health support, I know that the health Minister would be really interested in the findings of your survey that you've undertaken. You say you've had more than 300 responses, so I'm sure that that will provide a really useful evidence base for the Welsh Government. So, if you could share that with the health Minister, I know that he'd be keen to explore the findings of your survey. In respect of free school meals, I will, on this occasion, invite you to take up this perhaps through writing in the first instance to the Minister for local government, who will be able to raise specific concerns with the leader, potentially, of Bridgend council in respect of what you've described in terms of food that has gone off and so on. Because clearly, that's something that we obviously wouldn't want to be taking place.
Welsh: Diolch am godi'r ddau fater hynny. O ran cymorth iechyd meddwl amenedigol, rwy'n gwybod y byddai gan y Gweinidog iechyd ddiddordeb gwirioneddol yng nghanlyniadau'r arolwg a gynhaliwyd gennych. Rydych chi'n dweud eich bod wedi cael mwy na 300 o ymatebion, felly rwy'n siŵr y bydd hynny'n rhoi sylfaen dystiolaeth ddefnyddiol iawn i Lywodraeth Cymru. Os gallech chi rannu hynny gyda'r Gweinidog iechyd, rwy'n gwybod y byddai'n awyddus i archwilio canlyniadau eich arolwg. O ran prydau ysgol am ddim, y tro hwn byddwn yn eich gwahodd chi i ymgymryd â hyn efallai drwy ysgrifennu yn y lle cyntaf at y Gweinidog llywodraeth leol, a fydd yn gallu codi pryderon penodol gydag arweinydd cyngor Pen-y-bont ar Ogwr o bosibl ynglŷn â'r hyn yr ydych chi wedi'i ddisgrifio o ran bwyd sydd wedi mynd yn ddrwg ac ati. Mae hynny, yn amlwg, yn rhywbeth na fyddem eisiau ei weld yn digwydd.
English: Thank you for raising both of those issues this afternoon. It is the case that the JCVI guidance issued on 2 December states that front-line funeral operatives and mortuary technicians or embalmers are both at risk of exposure. It has been agreed now that those in the funeral sector who would require PPE to undertake their role would come under cohort 2 and, therefore, should be vaccinated. So, we would ask any of those working in that industry to pass their information on to the local health board to ensure that the vaccination is offered to them at the appropriate time. On the second issue, relating to pay for supply teachers, I'll write to you on that matter, in respect of my responsibilities for procurement, to provide a detailed response.
Welsh: Diolch am godi'r ddau fater hynny y prynhawn yma. Mae'n wir fod canllawiau'r Cyd-bwyllgor ar Imiwneiddio a Brechu a gafodd eu cyhoeddi ar 2 Rhagfyr yn nodi bod gweithredwyr angladdau rheng flaen a thechnegwyr corffdai neu bereneinwyr mewn perygl o gysylltiad. Cytunwyd bellach y byddai'r rheini yn y sector angladdau, y byddai angen cyfarpar diogelu personol arnynt i ymgymryd â'u swydd, yn dod o dan garfan 2 ac, felly, y dylen nhw gael eu brechu. Felly, byddem ni'n gofyn i unrhyw un o'r rheini sy'n gweithio yn y diwydiant hwnnw drosglwyddo eu gwybodaeth i'r bwrdd iechyd lleol er mwyn sicrhau bod y brechiad yn cael ei gynnig iddyn nhw ar yr adeg briodol. O ran yr ail fater, sy'n ymwneud â thalu am athrawon cyflenwi, fel rhan o'm cyfrifoldebau dros gaffael fe fyddaf i'n ysgrifennu atoch ar y mater hwnnw gan ddarparu ymateb manwl.
English: Can I, firstly, concur with Bethan Sayed's call for better perinatal mental health support? I think that that's an area that has needed some work for a while, and I'm pleased to see that progressing. Two issues, if I may, Trefnydd. First of all, I attended a meeting, along with some other representatives, with Community Pharmacy Wales yesterday, at which the pace of the vaccine roll-out was raised - it's been raised by many Members today as well, of course - and the potential role of community pharmacies across Wales in helping with the delivery of the vaccine. I know the First Minister mentioned this earlier. I wonder whether we could have a statement from the health Minister on what discussions are being had with Community Pharmacy Wales to increase their involvement in the roll-out. I think they had some interesting comments to make on the Pfizer vaccine, which, obviously, has to be stored at a very low temperature, and I know that some community pharmacies that have been delivering flu vaccines for some time are, maybe, better able to deal with a vaccine like that. Secondly, and briefly, I wonder whether we could have a statement from the culture Minister on large events and large event venues, and the support that they're getting during the pandemic. I know that Chepstow Racecourse has been particularly affected. I've been contacted by a business that hosts annual events in Chepstow, and they're looking at signposting to more support to get them through, so that they can then build back better.
Welsh: A gaf i yn gyntaf, gytuno â galwad Bethan Sayed am well cymorth iechyd meddwl amenedigol? Rwy'n credu bod hwnnw'n faes sydd wedi bod angen rhywfaint o waith arno ers tro, ac rwy'n falch o weld hynny'n mynd rhagddo. Dau fater, os caf i, Trefnydd. Yn gyntaf oll, roeddwn i'n bresennol mewn cyfarfod, ynghyd â rhai cynrychiolwyr eraill, gyda Fferylliaeth Gymunedol Cymru ddoe, lle codwyd mater cyflymder cyflwyno'r brechlyn - ac mae wedi'i godi gan lawer o Aelodau heddiw hefyd, wrth gwrs - a rhan bosibl fferyllfeydd cymunedol ledled Cymru yn helpu i ddarparu'r brechlyn. Rwy'n gwybod bod y Prif Weinidog wedi sôn am hyn yn gynharach. Tybed a oes modd inni gael datganiad gan y Gweinidog iechyd ynghylch pa drafodaethau sy'n digwydd gyda Fferylliaeth Gymunedol Cymru i gynyddu eu hymgysylltiad yn y broses o gyflwyno'r brechlyn. Rwy'n credu bod ganddyn nhw rai sylwadau diddorol i'w gwneud am y brechlyn Pfizer sydd, yn amlwg, yn gorfod cael ei storio o dan dymheredd isel iawn, a gwn fod rhai fferyllfeydd cymunedol sydd wedi bod yn darparu brechlynnau ffliw ers peth amser, efallai, yn gallu ymdrin yn well â brechlyn fel hwnnw. Yn ail, ac yn fyr, tybed a gawn ni ddatganiad gan y Gweinidog diwylliant ar ddigwyddiadau mawr a lleoliadau digwyddiadau mawr, a'r gefnogaeth y maen nhw'n ei chael yn ystod y pandemig. Gwn fod cae rasys Cas-gwent wedi cael ei effeithio'n arbennig. Mae busnes sy'n cynnal digwyddiadau blynyddol yng Nghas-gwent wedi cysylltu â mi, ac maen nhw'n ystyried cyfeirio at fwy o gefnogaeth i'w cael nhw drwy'r cyfnod hwn, fel y gallan nhw wedyn ailddatblygu'n well.
English: Thank you for those issues this afternoon. On the role of community pharmacists, they absolutely will play a very important role in terms of our roll-out of the coronavirus vaccine. You'll be aware, of course, that the first community pharmacy pilot has been undertaken in north Wales already, so we'll be looking to learn from that and build from that. Community pharmacists themselves will play an important role. It might not necessarily be in their local pharmacy, but they might be deployed, for example, to some of the mass vaccination centres, because not every pharmacy is necessarily of an appropriate size and scale to offer the vaccine from the pharmacy itself. I know that all of these issues have been discussed and are under continued discussion. When the Minister makes his next update on vaccination, I'm sure that he'll be keen to stress and elaborate on the role that community pharmacy and pharmacists will play, and are playing, in the vaccination programme. On the second issue, in relation to large sporting events, spectator-sports events particularly, I do know that the Deputy Minister is currently considering what support might be available and is very keen to say something more very shortly on that.
Welsh: Diolch am y materion hynny y prynhawn yma. O ran fferyllwyr cymunedol, byddan nhw'n chwarae rhan bwysig iawn wrth gyflwyno'r brechlyn coronafeirws. Byddwch chi'n ymwybodol, wrth gwrs, fod y cynllun peilot fferylliaeth gymunedol cyntaf wedi'i gynnal yn y gogledd eisoes, felly byddwn ni'n ceisio dysgu o hynny a datblygu o hynny. Bydd fferyllwyr cymunedol eu hunain yn chwarae rhan bwysig. Efallai na fydd hyn o reidrwydd yn digwydd yn eu fferyllfa leol, ond efallai y byddant yn cael eu symud, er enghraifft, i rai o'r canolfannau brechu torfol, oherwydd nid yw pob fferyllfa o'r maint a'r raddfa briodol i gynnig y brechlyn. Rwy'n gwybod bod yr holl faterion hyn wedi'u trafod a'u bod yn dal i gael eu trafod. Pan fydd y Gweinidog yn rhoi ei wybodaeth ddiweddaraf ar frechu, rwy'n siŵr y bydd yn awyddus i bwysleisio ac ymhelaethu ar y rhan y bydd fferylliaeth gymunedol a fferyllwyr yn ei chwarae, ac y maent yn ei chwarae, yn y rhaglen frechu. O ran yr ail fater, sef digwyddiadau chwaraeon mawr, a digwyddiadau chwaraeon i wylwyr yn benodol, gwn fod y Dirprwy Weinidog wrthi'n ystyried pa gymorth a allai fod ar gael a'i fod yn awyddus iawn i ddweud rhagor am hynny cyn bo hir.
English: Can I also, like Huw Irranca-Davies, request a ministerial statement regarding supply teachers? I believe it is fundamentally wrong that they are not directly employed by councils or groups of councils. I would like to ask specifically about financial support for supply teachers, because there's very little supply teaching available at the moment. Some have been furloughed and some have not. What financial support can the Welsh Government either give or work with the Westminster Government to achieve for these people, who are highly qualified, highly committed and incredibly badly treated? If I were asked to identify one group of workers in Wales who are treated the worst, I would choose supply teachers. I think it's abysmal, the way they're treated, and I would like a statement from the Government on that, or, preferably, a debate.
Welsh: A gaf i hefyd, fel Huw Irranca-Davies, ofyn am ddatganiad gweinidogol ynghylch athrawon cyflenwi? Rwy'n credu ei bod yn gwbl anghywir nad ydyn nhw'n cael eu cyflogi'n uniongyrchol gan gynghorau neu grwpiau o gynghorau. Hoffwn i holi'n benodol o ran cymorth ariannol i athrawon cyflenwi, oherwydd ychydig iawn o addysgu cyflenwi sydd ar gael ar hyn o bryd. Mae rhai wedi eu rhoi ar ffyrlo ac eraill ddim. Pa gymorth ariannol y gall Llywodraeth Cymru naill ai ei roi neu weithio gyda Llywodraeth San Steffan i'w gyflawni ar gyfer y bobl hyn, sydd â chymwysterau uchel, sy'n ymroddedig iawn ac yn cael eu trin yn eithriadol o wael? Os byddai gofyn i mi nodi un grŵp o weithwyr yng Nghymru sy'n cael eu trin yn wael, byddwn i'n dewis athrawon cyflenwi. Rwy'n credu ei fod yn echrydus, y ffordd y maen nhw'n cael eu trin, a hoffwn i gael datganiad gan y Llywodraeth ar hynny, neu, os oes modd, ddadl.
English: Thank you to Mike Hedges for raising the concerns of supply teachers. I do know that this is a concern for several Members, so we'll explore what might be possible in terms of providing an update that is wider than the one that I've described this afternoon to Huw Irranca-Davies. In Wales, of course, we do have the national supply agency framework in place, and that does aim to ensure fair pay and conditions for supply teachers here. All agencies on that framework have confirmed that they've accessed the furlough scheme for their supply staff from March, and the majority of those framework agencies have committed to furloughing eligible staff once again from this current period of lockdown. Terms and conditions of supply staff will vary, so it's important that staff describe and discuss their personal circumstances with their agency to see if there is some further support or furloughing, particularly, available to them. But I very much recognise Mike Hedges's comment, certainly from the correspondence I've had locally from supply teachers about the difficulty that they've had in accessing support. So, I will explore what more we can do to provide that further information that Mike Hedges has requested.
Welsh: Diolch i Mike Hedges am godi pryderon athrawon cyflenwi. Rwy'n gwybod bod hyn yn destun pryder i sawl Aelod, felly byddwn ni'n archwilio'r hyn a allai fod yn bosibl o ran darparu gwybodaeth ddiweddar sy'n ehangach na'r honno a ddisgrifiais y prynhawn yma i Huw Irranca-Davies. Yng Nghymru, wrth gwrs, mae gennym ni fframwaith yr asiantaeth gyflenwi genedlaethol ar waith, a nod hwnnw yw sicrhau cyflog teg ac amodau i athrawon cyflenwi yma. Mae'r holl asiantaethau ar y fframwaith hwnnw wedi cadarnhau eu bod wedi defnyddio'r cynllun ffyrlo ar gyfer eu staff cyflenwi ers mis Mawrth, ac mae'r rhan fwyaf o'r asiantaethau fframwaith hynny wedi ymrwymo i roi staff cymwys ar ffyrlo unwaith eto o'r cyfnod presennol hwn o gyfyngiadau symud. Bydd telerau ac amodau staff cyflenwi yn amrywio, felly mae'n bwysig bod staff yn disgrifio ac yn trafod eu hamgylchiadau personol gyda'u hasiantaeth i weld a oes rhywfaint o gefnogaeth neu ffyrlo pellach, yn enwedig, ar gael iddyn nhw. Ond rwy'n cydnabod yn fawr sylw Mike Hedges, yn sicr o'r ohebiaeth yr wyf i wedi'i chael yn lleol gan athrawon cyflenwi ynghylch yr anhawster y maen nhw wedi'i gael wrth geisio cymorth. Felly, byddaf yn ymchwilio i beth arall y gallwn ni ei wneud i roi'r wybodaeth bellach honno y mae Mike Hedges wedi gofyn amdani.
English: The next item is a statement by the Deputy Minister for Economy and Transport on the Welsh Government's response to the South East Wales Transport Commission's final recommendations. I call on the Deputy Minister to make the statement, Lee Waters.
Welsh: Yr eitem nesaf, felly, yw'r datganiad gan Ddirprwy Weinidog yr Economi a Thrafnidiaeth ar ymateb y Llywodraeth i argymhellion terfynol Comisiwn Trafnidiaeth De-ddwyrain Cymru. Yn galw ar y Dirprwy Weinidog i wneud ei ddatganiad, Lee Waters.
English: Can you bring your -
Welsh: A wnewch chi ddod â'ch -
English: So, how do you think you're going to be able to, if you like, make the case for Wales to get support for upgrading its so severely neglected Welsh infrastructure in the context that we'll get absolutely nothing from the billions being showered on HS2? Surely Wales needs to get some of the UK money that's going to be spent on making the transport of the future?
Welsh: Felly, sut ydych chi'n credu y byddwch chi'n gallu cyflwyno, os hoffech chi, yr achos dros gefnogaeth i Gymru ar gyfer uwchraddio ei seilwaith yng Nghymru a esgeuluswyd mor ofnadwy yn y cyd-destun na chawn ni'r un ddimai o'r biliynau sy'n cael eu tywallt ar HS2? Siawns nad oes angen i Gymru gael rhywfaint o arian y DU a fydd yn cael ei wario ar lunio trafnidiaeth y dyfodol?
English: Can you bring your comments to a close, please?
Welsh: A wnewch chi ddod â'ch sylwadau i ben, os gwelwch chi'n dda?
English: Certainly. We have - [ Inaudible.] - fast, efficient public transport offer. Given the extraordinary delays we have experienced with regard to action on this massively important transport project, we can only wish Welsh Government well in this -
Welsh: Siŵr iawn. Mae gennym ni - [ Anghlywadwy.] - gynnig trafnidiaeth gyhoeddus cyflym ac effeithlon. O ystyried yr oedi anghyffredin a welsom ni o ran gweithredu'r prosiect trafnidiaeth hynod bwysig hwn, ni allwn ni ond dymuno'n dda i Lywodraeth Cymru yn hyn o beth -
English: Can you come to a close, please?
Welsh: A wnewch chi ddirwyn i ben, os gwelwch chi'n dda?
English: Thank you. Deputy Minister.
Welsh: Diolch i chi. Dirprwy Weinidog.
English: Thank you. Can I remind speakers that they have a minute to ask a question of the Deputy Minister? And I suppose then if they only have a minute, Deputy Minister, your answers will be shorter. Thank you. Rhianon Passmore.
Welsh: Diolch. A gaf i atgoffa'r siaradwyr mai un funud sydd ganddyn nhw i ofyn cwestiwn i'r Dirprwy Weinidog? Ac mae'n ddigon tebyg os mai dim ond funud sydd ganddyn nhw, Dirprwy Weinidog, y bydd eich atebion chi'n fyrrach wedyn. Diolch. Rhianon Passmore.
English: As you will appreciate, Newport, as Gwent's only city, forms a real focal point for the Gwent Valleys communities of Islwyn that I represent, and I very much welcome the Welsh Government's positive response to the recommendations of the South East Wales Transport Commission and the much welcomed Newport line is now eagerly anticipated. So, it's totally imperative today that the UK does come to the table and seek out an opportunity to level up, because it's increasingly concerning that Wales is not being given its due, and it's also heartbreaking to see this trend continuing in the aviation industry where, this week, Bristol Airport received £8 million from the UK Government to support it and Cardiff received absolutely nothing. So, the question, and I'll go straight to it: will the Deputy Minister agree that we need to see the UK Government place full and fair resources in our rail network? A figure of £5 billion has been stated today to make integrated public transport across Gwent fit for purpose in the twenty-first century. And how can the communities of Islwyn best engage with this very important process moving forward, and what are the transformational shifts that this could bring to the lives of citizens across Islwyn?
Welsh: Fel rydych chi'n sylweddoli, mae Casnewydd, sef yr unig ddinas yng Ngwent, yn ganolbwynt gwirioneddol i gymunedau Cymoedd Gwent yr wyf i'n eu cynrychioli yn Islwyn, ac rwy'n croesawu'n fawr iawn ymateb cadarnhaol Llywodraeth Cymru i argymhellion Comisiwn Trafnidiaeth De-ddwyrain Cymru ac mae yna hen ddisgwyl nawr am y rheilffordd y mae croeso mawr iddi yng Nghasnewydd. Felly, mae'n gwbl hanfodol heddiw bod y DU yn dod gerbron ac yn chwilio am gyfle i godi lefel yn uwch, oherwydd mae'n peri pryder cynyddol nad yw Cymru'n cael yr hyn sy'n ddyledus iddi, ac mae'n dorcalonnus gweld y duedd hon yn parhau hefyd yn y diwydiant hedfan pan gafodd Maes Awyr Bryste, yr wythnos hon, £8 miliwn gan Lywodraeth y DU i'w gefnogi ond ni chafodd Caerdydd ddim byd o gwbl. Felly, y cwestiwn, ac fe af i'n syth ato: a wnaiff y Dirprwy Weinidog gytuno bod angen inni weld Llywodraeth y DU yn buddsoddi yn llawn a theg yn rhwydwaith ein rheilffyrdd ni? Cafodd ffigur o £5 biliwn ei ddatgan heddiw i wneud trafnidiaeth gyhoeddus integredig ledled Gwent yn addas at y diben yn yr unfed ganrif ar hugain. A sut all cymunedau Islwyn ymgysylltu â'r broses bwysig iawn hon yn y ffordd orau wrth symud ymlaen, a beth yw'r trawsnewidiadau y gallai hyn eu cyflwyno i fywydau dinasyddion ym mhob rhan o Islwyn?